אקסל בעידן ה AI

המטרה: להציג דרכים וכלי AI  שונים שיכולים לסייע לנו בעבודה היומיומית עם אקסל.
להבין מה ניתן לעשות כיום עם AI שקודם היה צריך לבצע ידנית ולקח לנו הרבה זמן. 
ליצור אוטומציות מבלי לדעת שורת קוד אחת, לקבל תובנות מבלי לבנות טבלת ציר לנקות את הנתונים בשניות ועוד.
בעבר, כדי להצליח באקסל הייתם צריכים לדעת איך התוכנה חושבת, היום, אתם רק צריכים לדעת להסביר לתוכנה איך אתם חושבים.
למי זה מתאים?: כל מי שמכין דוחות ומנתח נתונים באקסל, רוצה לקבל תובנות המידע, כל מי שמבצע אוטומציה של תהליכים שחוזרים על עצמם, מחפש דרכים מהירות לבצע מהר יותר את מה שבעבר בוצע ידנית.
חשוב לזכור: כלי ה AI לא מחליפים אותנו הם רק מסייעים לנו , אנו אחראים לתוצאות וחשוב כל הזמן לבדוק כי AI  טועה ולפעמים יש לו "הזיות"  או שהוא מחרטט בביטחון !!!
לכן חשוב להבין את התוצאה ולא לקחת כל תשובה כנכונה. 

פרטיות ואבטחה: חשוב להיות מודע לאן הנתונים שלכם עולים והאם הם בטוחים ולא חשופים לכל העולם. הפתרונות לעסקים בתשלום כגון מיקרוסופט 365, גוגל,workplace   CHAT GPT, מתחייבים שהנתונים לא יוצאים מהסביבה הארגונית בענן ולא משמשים ללימוד מודל הנתונים. 
במנויים חינמיים מומלץ באפשרויות לבקש לא להשתמש בנתונים ללימוד המודל וגם לפתוח צ'ט שהוא זמני(דומה לגלישה בסתר) במקרים כאלו הוא לא ישמור היסטוריה וכל פעם תצטרכו לפתוח שיחה חדשה בלי ההקשר הקודם. (כשהשימוש בחינם אתה המוצר).
*גם מנוי חינמי אפשר לקשר את GEMINI לשאר האפליקציות בגוגל ולהשתמש בו לחיפוש דואר בקלות מספק מסוים ולבקש ממנו לרכז את כל החשבוניות המצורפות  ועוד. 
דגשים לעבודה עם AI: לראות בו כמו עובד חדש ולתת הוראות כמה שיותר מפורטות, AI עובד לפי הקשרים ולכן כמה שתסבירו טוב את ההקשר של המשימה שאתם רוצים ממנו ואת התוצאה ככה הוא ייתן תוצאה מתאימה יותר. להבחין ממי מבקשים מה ? הבחנה בין יועץ, לכלי עבודה , לסוכן. AI  זה שם כולל להרבה כלים וכל כלי מתאים למשימה מסוימת לכן כדאי להכיר את הכלי הכי מתאים למשימה שלכם. 
*ניתן להיעזר ברשימת הצעות לפרומטים המוכנים של מיקרוסופט. 

התחום רק נמצא בתחילת דרכו ומשתנה כל הזמן לכן חשוב להתחיל ולעבוד עם כלים אלו בהקדם כדי להישאר מעודכנים ולעבוד חכם יותר.



מה AI יכול לעשות עבורנו באקסל?

1. ניקוי נתונים וזיהוי בעיות בנתונים כגון רווחים מיותרים או סימנים מיותרים שמות שאמורים להיות זהים אבל לא בדיוק זהים , לזהות תאים שאמורים להיות מספר אבל אקסל רואה אותם כטקסט תיקון תאריכים בפורמט שגוי וכד'.
2. ליצור נתונים אקראיים לצורך הדרכה ותרגול על מנת לא לעבוד על קבצים אמיתיים.
3. זיהוי תבניות והשלמה אוטומטית כגון מילוי מהיר – FLASH FILL, או מילוי תא עם נוסחה (דומה למילוי מהיר אבל ממלא נוסחה במקום ערך).
4. נוסחה מדוגמה – כאשר אנו מתחילים להקליד נוסחה הוא ישלים את הנוסחה ברגע שהוא יבין את ההקשר של החישוב. 
5. הוספת עמודה מחושבת – תנו הנחייה במילים והוא יוסיף את העמודה לבד.
6. ניתוח הנתונים, סיכום והסקת מסקנות – כולל יצירת טבלאות ציר ותרשימים – לוח מחוונים.
7. זיהוי של נתונים חריגים או חשודים בתוך מסדי נתונים גדולים - צביעה של נתונים חריגים בעזרת עיצוב מותנה מתקדם.
8. הפיכת נתונים מתמונה או PDF לנתונים חיים שניתן לעבוד עליהם במקום להקליד ידנית
9. ביצוע אוטומציה של תהליכים מורכבים – אפשר שגם ייתן לנו את הקוד כדי שנוכל לבצע כל פעם מחדש גם ב VBA  וגם ב Office script . 
10. השווה בין גיליונות וחיבור בין גיליונות כמו XLOOKUP . זיהוי נתונים זהים ושונים בין 2 טבלאות דומות.
11. פיענוח שגיאות - מציאת פתרון ברגע שיש שגיאה בתא – הוא ייתן הסבר ויציע פתרון .
12. סיכום מנהלים – הפיכת טבלת נתונים ארוכה למספר מסקנות מרכזיות.
13. תחזית – ניבוי מגמות עתידיות על בסיס נתוני העבר. מה יהיו המכירות ברבעון או בחודש הבא? 
14. סיווג מלל ארוך לקטגוריה , הבנת רגשות לדוגמה סיווג משובים עם הרבה מלל לעמודה שמסווגת את המשוב לטוב או בינוני וגרוע כדי שנוכל לנתח את הנתונים בקלות בעזרת פונקציית. אפשר להשתמש בפונקציה =copilot() או באחד מתוספי ה AI לאקסל.
15. יצירת לוח סילוקין להחזר הלוואה בקלות.
16. תרגום בזמן אמת למסמך בשפות שונות (אופיס 365) עם =translate
17. ניתן להוסיף תוספי AI של חברות שונות אשר מרחיבים את היכולת הקיימות באקסל כגון :  open claude, Excel Labs, Numerous.ai
18. מצב Agent Mode – יכולת לבצע משימות מורכבות עם חיבור לנתונים חיצוניים שנמצאים ב One Drive ויצור אוטומציה עם כלים מחוץ לאקסל כולל שליחת הדוח כל יום בשעה מסוימת. הכנת תובנות ודוחות סיכום כולל גרפים בשניות !!!!!

